LidanRubinov/Halacha-QA huggingface dataset:
שאלה: הכפילות בפסוקי "ויכולו": למה בתפילת ערבית של שבת אחרי העמידה אומרים ב"ויכולו" פעמיים "ביום השביעי מלאכתו." ואז כתוב "מכל מלאכתו"?
תשובה: כך לשון הפסוק בבראשית (פרק ב פסוק ב). וביאור הענין הוא שבתחילה נאמר שהקב"ה השלים את מלאכתו עם כניסת שבת, כלומר עשה את סוף מלאכת הבריאה ברגע שלפני כניסת השבת, ואילו בהמשך הפסוק נאמר שביום השביעי עצמו הקב"ה שבת ולא עשה שום מלאכה.
שאלה: חנוכה - מלחמה ללא אימונים: כשסיפרו לי את סיפור חנוכה אמרו לי שהמכבים לא התאמנו אלא סמכו על הנס ועל עזרת הקדוש ברוך הוא. אני מסכים שצריך לסמוך על הקדוש ברוך הוא אבל בן אדם צריך לעשות השתדלות עצמית ולא רק לסמוך על נס. מה שהמכבים עשו נוגד את כל מה שלימדו אותי. האם צריך לנהוג כך ולא לעשות השתדלות עצמית?
תשובה: מי אמר שהם לא התאמנו? אמנם הם סמכו על הקב"ה שיעזור להם אבל הם עשו השתדלות לנצח במלחמה.
שאלה: יארצייט בנקבר בארץ ישראל: אמא שלי נפטרה בארצות הברית לפני שנה, ב-ט כסלו והקבורה היתה בארץ י א כסלו בשנה הראשונה (השנה) האם היורצייט בט כסלו או י א כסלו? השאלה נשאלה בהמשך לשאלה "מועד אזכרה"
תשובה: כיון ששנה שעברה היתה מעוברת, לכן השנה השלימה כבר עברה מיום הקבורה, ומכאן ואילך יש לציין רק את ט' כסלו שהוא יום הפטירה.
שאלה: למרוח קוניאק על הבטן מאוצר בית דין: ברשותי בקבוק קוניאק אוצר בית דין. אני נוהגת למרוח על ילדי באיזור החזה מעט קוניאק כשהם משתעלים וזה עוזר. האם מותר למרוח מבקבוק אוצר בית דין?
תשובה: וברכת ד' רפואה שלמה לילדים. אין להשתמש בדברים שיש בהם קדושת שביעית לרפואה. בברכת התורה והארץ הרב יהודה הלוי עמיחי מכון התורה והארץ. כפר דרום אשקלון
שאלה: טליתות שיש עליהם ברכה: רק לשים לב שיש לפעמים טליתות שיש להם ברכת "להתעטף" שרקומה עליהם השאלה נשאלה בהמשך לשאלה "למה לא להכנס עם הטלית לשרותים"
תשובה: נכון. אולם בכל מקרה לכתחילה אין להיכנס עם טלית לשירותים.
שאלה: דרך ארץ זה בכלל פרנסה: התחלתי לא מזמן ללמוד פרקי אבות וכל הפירושים שם של דרך ארץ זה רק לעניין פרנסה. איפה נכתב שדרך ארץ זה מידות? כתוב יפה תלמוד תורה עם דרך ארץ. הקהתי מבאר שזה פרנסה. ויש עוד מקום אחד במסכת שאומרים דרך ארץ וגם שם הכוונה לפרנסה, היכן הכוונה למידות ונימוסים? מראש השאלה נשאלה בהמשך לשאלה "מיעוט דרך ארץ"?"
תשובה: ראשית, יש מסכת בשם "דרך ארץ" ובה מדובר על ענייני המידות. כמו כן, הביטוי: "דרך ארץ קדמה לתורה" (על פי מדרש רבה ויקרא פרשה ט פסקה ג) מדבר על מידות. ועיין גם במסכת אבות, פרק ב, משנה ב, שאמנם רוב המפרשים הסבירו שמדובר על פרנסה אבל התפארת ישראל מסביר שמדובר על מידות, וגם המאירי מביא הסבר זה (בנוסף להסבר על הפרנסה).
שאלה: הפרשה מבצל ירוק: מה הדין בגמר מלאכה בבצל ירוק. כאשר אדם נמצא בשדה וקוטף פרי אחד הוא לא מתחייב במעשרות אבל אם קוטף שניים זה נחשב לו לגמר מלאכה. האם אפשר לומר שבבצל ירוק וכד כלל לא גזרו וכל עוד אין מירוח ממש אינו גמר מלאכה? זה משמעותי מאוד כאשר מגדלים בצל ירוק בבית, ואז מצרפים דרבנן א מצע מנותק ב בתוך הבית. ואולי גם ג אם אין גמר מלאכה. (ובאופן פשוט מהרמב"ם נראה שאם לא היה גמר מלאכה, כגון קטף פרי אחד, גם אם נכנס לבית הקביעות לא מועילה ולא מתחייב במעשרות. וכן פסק הרב קנייבסקי בדרך אמונה)
תשובה: וברכת ד' עיין בדברי הרמב"ם (מעשר פ"ד הי"ח) לגבי כוסבר שאוכל עלה עלה, ומשמע ששני עלים הרי זה קביעות, עיי"ש. ק"ו לעניין בצל שכל גבעול בפני עצמו אפשר אבל ברור ששני גבעולים הוי גמר מלאכה לאכילה, ובודאי שקטף כולו הרי זה גמ"מ לאכילה. ועיי"ש שכתב "וכן כל כיוצא בזה". על כן נראה שאפילו המגדל בבית יש ספק של מצע מנותק וספק בית, אבל בכו"א יש להפריש ללא ברכה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הוצאת ספר תורה מביה"כנ לשתי קריאות בלבד: לאחרונה חלה אבי ואין ביכולתו לצאת מהבית ובכלל זה להגיע לביהכ"נ לתפילה במניין. מהיכרותי עם אבי, אחד הצערים היותר גדולים שכרוכים במחלה הוא הצער שכבר למעלה משבועיים אין הוא יכול להתפלל במניין. לצערי אין ביכולתי לעזור בארגון מניין קבוע במשך כל ימי השבוע אך משרציתי להגיע לשבת ולארגן מניין בביתו בשבת, דחה אבי את הרעיון בטענה שאין להוציא ספר תורה לפחות משלוש קריאות. אין אני תלמיד חכם אך מהמעט שקראתי מצאתי כי אם נדאג למקום ראוי לספר התורה יש מקום להקל ולהתיר הוצאת ספר תורה לשתי קריאות (שחרית ומנחה). ובכלל הבנתי שעניין זה הוא אך מנהג ולא הלכה פסוקה. ברור לי כי בצד הנימוק ההלכתי, דוחה אבי את רעיון המניין גם בשל צניעותו וחוסר רצונו להטריח אחרים, להעמיס על המשפחה את הארגון וכו וכו אבל עם כל אלו אני יכול להתמודד. עם העניין ההלכתי אין לי את הכלים להתמודד. אשמח לחוות דעתכם המנומקת אותה אוכל לחלוק עם אבי (שהוא תלמיד חכם וגדול בתורה ולא ישתכנע ללא תשובה סופר מנומקת). על עזרתכם.
תשובה: אין מקור בהלכה למנהג שיש צורך בג' קריאות. האיסור הוא להוציא ספר תרוה רק לקריאה בלבד. לכן יש צורך להביאו יום לפני הקריאה, להכין לו מקום מכובד ולהחזירו יום אחרי הקריאה.
שאלה: שמירת נגיעה עם מחוסר הכרה: האם בתור בחורה מותר לי לנגב זעה עם מטליות לבחור במצב צמח או להזיז את הראש שלו בחזרה לכרית כשהראש זז?
תשובה: מותר לסעוד חולה במצב כזה.
שאלה: איסור השכרה בשכונת יהודים בגלות: לכבוד הרב. בדקתי בשולחן ערוך. בהלכה ח אכן נאמר: "אין מוכרים להם בתים ושדות בארץ ישראל אבל משכירין להם בתים, ולא שדות". ואילו בהמשך, הדיון כלל איננו לגבי ארץ ישראל אלא בשכונות יהודים, שהרי "מותר למכור לאחד או שניים" - מה שאין כן בארץ ישראל, לפי ההלכה הקודמת. סעיף ט: "לא ימכור ולא ישכיר לג עובדי כוכבים ביחד, בשכונות היהודים. אבל לאחד או לשנים, מותר למכור או להשכיר כל מה שירצה, ולא חיישינן שמא ימכור או ישכיר הוא לאחרים". ומפרש הט"ז: "לג עובדי כוכבים ביחד - דשמא יארע סכנה לישראלים ע"י כך ח"ו". אבל כידוע, איננו בגלות, ויד ישראל תקיפה - והחשש כידוע איננו. ואילו ממכתב הרבנים השתמע כי הדיון הוא לגבי ארץ ישראל. מדוע? השאלה נשאלה בהמשך לשאלה "השכרת דירה לגויים - החששות ההלכתיים קטנים ביותר? "
תשובה: וברכת ד' הדין בגמ' הוא שלא יעשה שכונה. ההסברים של שכונה אפשר שזאת סכנה לישראל, כך כתבו התוספות. לא הוסברה מהי הסכנה, האם סכנת נפשות או סכנת הגוף. אמנם היו שהסבירו על סכנת הגוף אבל זה לא נכתב בגמ'. וכן המאירי הסביר שהסכנה היא מצד עבודה זרה. על כן נראה ששכונה אסורה ואין לבדוק כאן את הטעמים אלא כל שלש בתים אין להשכיר לגויים. ובייחוד שאם אנו מבינים שהגויים השוכרים יגרמו לכך שישראל יעזבו את השכונה א"כ דבר זה יגרום בסוף הדרך לנטישת המקום לגמרי ומכירתו לנכרים, ולא הקלו אלא כשישראל ישארו על אדמתם אבל אם עקב שכירות זאת יעזבו ישראל, בודאי שיש בכך איסור לא תחנם, שלא להשאיר את ארץ ישראל לגויים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לסייע לסטודנטית ערביה: לכבוד הרב. אני סטודנטית והתקבלתי למילגה שבה אני צריכה לסייע לסטודנטית לקוית למידה ובתמורה לכך אני מקבלת מילגה בסכום יחסית גבוה. הבעיה היא שהצמידו לי סטודנטית ערביה. ניסיתי לבקש החלפה אך זה לא התאפשר. ברצוני לברר, האם מותר לי ללמד סטודנטית ערביה 4 שעות בשבוע (זמן לא מועט כלל)? אני מרגישה שאוכל להיות קרירה ולנסות לא ליצור קשר קרוב מדייי אך מצד שני מדובר בזמן רב ואני חוששת שעלול להיווצר קשר קרוב. אני חייבת לציין שזו מילגה בסכום בהחלט גבוה ומשתלמת אך יש לי עבודה נוספת כך שלמרות ההפסד הכלכלי אקבל בלב שלם את האיסור - אם ישנו.
תשובה: מפרנסים עניי עכו"ם עם עניי ישראל, כלומר, לא מפלים לרעה נוכרי.
שאלה: פסיקת הרבנות הצבאית בשירת נשים בצבא: לכבוד הרב דוד חי הכהן שליט"א, האם בתור חייל אני אמור להקשיב לרבנות הצבאית הראשית ולשים אצבע באוזן ולא לצאת החוצה בזמן ארוע של הצבא שבו יש שירת נשים או שמא עלי להקשיב לרבותיי בישיבה האומרים לצאת החוצה בזמן השירה? האם הרבנות הצבאית הראשית היא המרא דאתרא של החיילים? אשמח להרחבה בשאלה חשובה זו.
תשובה: הרבנות הצבאית היא מרא דאתרא רק בעניינים שנוגעים לצבא כמו כלי נשק ופעילות בשבת ובחגים, אבל לא במה שנוגע לעבודת ד' כיהודי כמו כשרות וצניעות ועוד, ובזה ראש הישיבה שלך שאתה עתיד לחזור אליה הוא המרא דאתרא שלך.
שאלה: רכישת תוכנת מחשב : לאחרונה רכשתי את תוכנת word, שזו התוכנה הבסיסית ביותר לכתיבה במחשב ונמצאת ברובם ככולם של המחשבים. יש אפשרות לרכישה של התוכנה ב-80 ש"ח דרך ארגון המורים במקום המחיר המקורי שעומד על כ1400 ש"ח. כפי הידוע לי, רוב המשתמשים רוכשים את את התוכנה דרך ארגון המורים או מעתיקים אותה בצורה לא חוקית. כעת, לאחר הרכישה, ראיתי פתאום באתר של ארגון המורים שאני אמור להתחייב ברכישה לא להשתמש בתוכנה למטרות אישיות (אלא למטרות הוראה) ולמחוק אותה מהמחשב כשאני מפסיק להיות מורה. ברור לי ש99 אחוז מהרוכשים אינם מקפידים על זה בכלל. (במקרה שלי רכשתי את התוכנה על שם סבתא שלי מורה בפנסיה). האם זה ר? אציין שאין לי את היכולת הכלכלית לשלם על התוכנה את מחירה המלא.
תשובה: גם החוק של זכויות יוצרים הוא רק שאדם לא ירוויח מדבר של חברו, אז אם אתה רוצה להשתמש בתוכנה לעצמך קשה לומר שזה בעיה.
שאלה: ללכת לחתונה אחרת יום אחרי שהתחתנתי: בעזרת השם אני מתחתנת בכ"ג כסלו (החודש). יום למחרת חברה שלי מתחתנת. אמרו לי שאסור לי ללכת לחתונה בתוך שבעת הימים, האם זה נכון? ואם כן, האם מותר לי לפחות להגיע רק לחופה שלה?
תשובה: יש ענין בשבעת ימי החופה שהחתן וכלתו ישמחו זה עם זו רק בשמחתם ולא ילכו לשמחה אחרת. אבל אם היא חבירה קרובה כל כך שאם לא תלכי תצטערי על כך- אפשר שתהיי בחופה ובלבד שתהיי יחד עם בעלך ובהסכמתו. מזל טוב, ושתזכו לבנות ביתכם בנין עדי עד מתוך קדושה וטהרה.
שאלה: לימוד שירה בכיתה מעורבת: האם מותר לסטודנט למוסיקה ללמוד כחלק מההכשרה המוסיקלית- בכיתת סולפז מעורבת של נשים וגברים בה לומדים לקרוא ולשיר תווים בצורה מדויקת?
תשובה: אם אין שום אפשרות אחרת ללמוד, מותר.
שאלה: לקנות "במיה" קפואה: בעבר רכשנו "במיה" קפואה, ונמצא בה תולעים - בתוך הבמיה והתולעת נמצאה כאשר חצינו את הבמיה לצורך האכלת פעוט (ובכך הציל את כולנו). באיזה במיה אפשר להשתמש ואיך לנהוג בה? האם אפשר לקנות אותה קפואה?! לבדוק אחד אחד?! יישר כח!!!
תשובה: וברכת ד' באופן כללי הבמיה נקיה. אבל כיוון שמדי פעם נמצא ראוי לבדוק. לכן בכל חבילה כדאי לפתוח שלש יחידות, להוריד את שתי הקצוות ולהסתכל שאין שם תולעים. אם נמצא נקי אפשר לבשל את השאר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: למחזר עלוני שבת: לא מצאתי תשובה ברורה מה לעשות עם עלוני השבת. כל שבת יש לנו למעלה מעשרה עלונים, האם לגנוז את כולם? עמדת הגניזה עמוסה וזו סיבה שממעטים להביא אצלנו עלונים. האם אפשר לשימם בפח מיחזור?
תשובה: אולי תחליטו על שניים או שלושה עלונים הטובים ביותר בשבילכם, ותודיעו לכל האחרים לא לשלוח לכם, אבל אין לשלוח למיחזור.
שאלה: סעודה ולימוד בסוף 30 לאבלות: חמי נפטר ביום חמישי י"ג בחשון ב5:30 בערב. ונקבר ב9:30 בערב באותו היום. לפי הספירה של ה-30, האזכרה צריכה לצאת בשבת או ביום שישי? בעלי רוצה לעשות תפילת מנחה ותפילת ערבית ולימוד לעילוי הנשמה סעודה קטנה לאנשים שיבואו. מתי לעשות את זה ביום חמישי בערב? מתי עולים לקבר? האם מותר לעשות סיום מסכת באזכרת ה30 או רק לימוד משניות? אשמח לתשובה מהירה.
תשובה: יום השלושים יוצא בשבת. את האזכרה אפשר לעשות ביום חמישי בערב או לאחר שבת (באזכרת 30 לא חייבים להקפיד על היום המדוייק). תעלו לקבר ביום שישי. אפשר לעשות סיום.
שאלה: בענין הזכרת ששה פעמים אלוקינו בתפילת י"ח: כבוד הרב לאחרונה, בהתבונני בתפילת י"ח, שמתי לב שהמילה אלוקינו מוזכרת ששה פעמים בתפילת י"ח, בתפילה של אבות, ברך עלינו ה אלוקינו, שמע קולינו ה אלוקינו, רצה ה אלוקינו, מודים ובאמצע ברכת שים האם יש לכך סיבה מיוחדת שדווקא בברכות אלו תוקנו, וגם אלוקינו מורה על מידת הדין ולכן לא מובן למה זה מוזכר בבקשות? ו
תשובה: המילה אלוקינו מלמדת על קשר מיוחד בין הבורא ובינינו וזאת מעלה גדולה בפרט כשאומרים ד' אלוקינו שזה מצורף למידת רחמים גדולה. ולכן השגחה מיוחדת זו שייכת לפתיחה ולסיום, וכמו כן למקום שהקשר המיוחד בולט כמו בפרנסה ובהודאה שיש הרבה ניסים פרטיים לכל אחד מאיתנו.
שאלה: אבקת חלב נכרי  חלב נכרי בכלי פרווה: בביתי נוהגים להקל לאכול חלב נכרי אבקת חלב נכרי ולפעמים משתמשים במוצרים פרווה כמו למשל דבש, ריבת חלב, ממרח בוטנים וכו עם סכין אשר השתמשו בו באותו זמן בממרח מחלב נכרי או גבינה מחלב נכרי וכו. לאחר שמסיימים, בכלי הסתמי (פרווה) רוב הפעמים אין ניכר שהשתמשו בחלב נכרי אך פעמים ושאריות הממרח גבינה האסורים נשארים בכלי הפרווה. כיצד עלי לנהוג? האם לא לאכול כלל מהכלים האלה? אני ספרדי וזה לא החמרה.
תשובה: כיון שהכל נעשה במאכלים קרים, די לשטוף את הכלים ואין שום חשש איסור. בפרט שחלב נוכרי אסור רק מדרבנן ובאבקת חלב יש פוסקים שמתירים לגמרי.
שאלה: החזרת מזוזה שנפלה: מזוזה שנפלה תןך כדי הכנסת רהיט הביתה, האם די בהשבתה למקומה או שיש צורך במה שהוא נוסף?
תשובה: יש להחזיר אותה אין צורך בדבר נוסף.
שאלה: שירת נשים בטלויזיה וברדיו: האם מותר לראות תוכניות טלויזיה שמופיעות בהם נשים ששרות? אם לא אז: האם מותר לראות ילדות שרות? האם יש הבדל בין רדיו לטלויזיה? האם מותר לשמוע זמרת שנפטרה?
תשובה: יש הבדל בין רדיו לטלויזיה. ברדיו רק שומעים, אם לא מכירים את הזמרת אין בעיה. לעומת זאת, בטלויזיה רואים אותה והבעיה היא לא רק בקול אל גם בלבוש, בתכנים ובשפת הגוף.
שאלה: תפילת הדרך לנוסע לטוס: אני טס לחו"ל האם צריך לומר פעמיים תפילת הדרך, 1) באוטו בדרך לשדה התעופה 2) בטיסה, או שאפשר לכלול אותם בתפילה אחת? ואם כן, באוטו או במטוס?
תשובה: על הטיסה יש נוסח שונה מאשר הנוסח שעל הנסיעה ברכב, ולכן תאמר את התפילה פעמיים, פעם אחת על הנסיעה ופעם שנייה על הטיסה.
שאלה: האם בצל ירוק דומה לכוסבר: נראה שבכוסבר לא מדובר צירוף של שני גבעולים. "עלה" נקרא כשמוציאים את כל הפקעת, שהרי אף אחד לא קוטף גבעול אחד של כוסברה אלא רק את כל הפקעת. וזה דומה לפרי שקוטפים אותו אחד אחד. על כן לכאורה אפשר לומר שבבצל ירוק כל עלה נקרא שקוטפים את כל הבצל. ושמא זה יהיה תלוי בשאלה אם קטף חצי פרי, והשאיר את חציו השני על העץ. ולאחר מכן קטף את החצי השני וצירפם בידו. האם זה נחשב למירוח? נראה לענ"ד שלא. ה"ה כשקטף שני גבעולים וצירפם בידו, שלא יחשב מירוח. מה דעת כה"ר? השאלה נשאלה בהמשך לשאלה "הפרשה מבצל ירוק"
תשובה: וברכת ד' עלה הוא גבעול, כפי שמבואר שם במשנה (מעשרות פ"ג ה"ט) כשדנים על גרגר מתוך אשכול ענבים. פרט (גרעין) מתוך רימון, כך גם עלה הוא גבעול אחד מתוך הצמח שנקרא כוסבר. הדבר פשוט. שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: טרמפ בלילה בגולן: 1.האם יש בעיה של ייחוד בנסיעה בלילה בגולן (שכידוע הכבישים הראשיים שם לא כל כך הומים)? 2.מה בדבר נסיעה קצרה של 5-10 דקות?
תשובה: מכיוון שיש סבירות שיכול להגיע רכב, יש פה את הסברא של 'מירתת' ולא נראה שיש בזה בעייה של ייחוד.
שאלה: בדיקת אורז ובצל: לפני זמן מה פורסם שיש חרקים מיוחדים חדשים באורז ובבצל ולכן אורז מאוד קשה לבדוק ובצל יש לבדוק כל שכבה בנפרד. מה נכון לעכשיו קורה, ואיך לבדוק? מראש!
תשובה: וברכת ד' א. אורז יש להעביר במסננת סוכר או אטריות (שחרקים עוברים דרכה ולא גרגירים). לאחר מכן לשים על משטח ולהעביר מצד לצד. (לא ידוע על חרקים חדשים, עיין באתר של מכון התורה והארץ). ב. בצל יש להפריד גלד גלד ולשטוף בזרם מים, זה יורד בקלות. שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מקצועות חול בעיני התורה: לכבוד הרב. בהמשך לשאלה שהרב נשאל האם ישיבה תיכונית זה מצב בדיעבד או לכתחילה הרב השיב שבשביל תלמיד שמסוגל למסור את עצמו לתורה הישיבה התיכונית היא באמת דיעבד. השאלה שלי היא האם אין ערך בלימוד מקצועות חול? ובחור שהולך לישיבה קטנה לא צריך ללמוד מקצועות חול? הרי דברי הגר"א ידועים שמי שיחבר בחכמה הכללית יחסרו לו עשרה ידות בחכמת התורה.אני אישית לומד בישיבה תיכונית בארץ ואני לא מרגיש שלם עם עצמי אני מרגיש שלא לומדים שם תורה מספיק ואני חושב כל הזמן שאולי הייתי צריך ללכת לישיבה קטנה? ובכל זאת מה עם פרנסהוכו אשמח אם הרב יאיר את עיני בנושא הזה. השאלה נשאלה בהמשך לשאלה "ישיבה תיכונית - לכתחילה?"
תשובה: אומנם צריך ללמוד גם לימודי חול אולם הכמות תלויה בנטייתו של כל אחד ואחד. בישיבות התורניות הציוניות נגשים לבחינות בגרות ב21 יחידות. מי שרוצה יכול להשלים אח"כ יחידות נוספות. מה שעבור אחד הוא בדיעבד לאחר הוא לכתחילה.
שאלה: שיעור המתיקות בחלות לברכת המוציא: מה הכמות של סוכר וביצים המקסימלית שמותרת להכנת חלות בברכת המוציא עם 2 ק"ג קמח מנופה? אני ספרדי.
תשובה: אפשר עד כמות של קרוב לכוס וחצי בסך הכל סוכר שמן וביצים, ובתנאי שכמות המים לפחות שלוש כוסות.
שאלה: כספי מעשר ממתנות חתונה: רצינו לברר האם צריך להפריש כספי מעשר מסכום המתנות שקיבלנו בחתונה שלנו? שבת ו
תשובה: אם קבלתם כסף ואתם נוהגים להפריש מעשר כספים, גם מזה צריך.
שאלה: שכירות - הבהרת פרטים: אני עדיין לא שלמה עם התשובה ומרגישה שלא הכל הובן כראוי. יש בין השוכרים בחורים שהם בוגרי הישיבה ונשארים שם גם בתום הלימודים וממשיכים ללמוד בישיבה ולכן נשארים לגור שם ומשלמים. לעומת זאת הסטודנטים שאינם לומדים בישיבה עוזבים בתום הלימודים באוניברסיטה. הישיבה מאפשרת להשאיר מעט חפצים אם הבחור רוצה לחזור בשנה שלאחר מכן. אם הם היו רוצים להשכיר את החדר למישהו אחר הם היו מתקשרים ומבקשים לפנות את החפצים. טענתם היתה שלא היה להם את מספר הטלפון של הבחור אך כן היה להם את שם המשפחה והכתובת שלו והם כן יכלו לאתר אותו אם היו רוצים להשכיר את החדר. אגב רוב הסיכויים שלא כיוון שנערך שם שיפוץ גדול בקיץ ולא נראה לי שהיו משכירים את החדרים בזמן השיפוץ. כמו כן תנאי כזה מהותי נראה לי שהיה צריך להדגיש בתחילת השכירות. תנאי שפירושו שגם בחודשי החופש יש לשלם דמי שכירות אף אם אתה לא נמצא בכלל במקום. ובנוסף לא ענית לגבי השאלה אם השכירות כוללת ת עבור מים חשמל וכו ובמקרה שכן צריך לשלם האם לא מן הראוי לנכות מהסכום את דמי החשמל והמים. השאלה נשאלה בהמשך לשאלה "שאלת המשך - שכירות בפנימיה"
תשובה: על פניו נראה שאתם צריכים לשלם, אך מכיון שפרטי המקרה אינם ברורים, הטוב ביותר הוא לפנות לדין תורה כך ששני הצדדים יושמעו, וכך הפרטים יובהרו. ניתן לפנות לבית דין לממונות או לכל בורר שהוא תלמיד חכם המקובל על שני הצדדים. הרב ניר אביב
שאלה: חשש שעטנז בחצאית - שאלת המשך: שמעתי שיש לפעמים בבגדים שיש בהם צמר, כמות מאוד מזערית של פשתן כחיזוק לבגד, ואז היצרנים לא צריכים לציין אותה על התווית (כי זה אולי פחות מאחוז אחד) ובפועל יש בבגד צמר ופשתן. השאלה נשאלה בהמשך לשאלה "חשש שעטנז בחצאית"
תשובה: אם אין חשש מוחשי, אין סיבה לחשוש ולא צריך לשלוח את הבגד למעבדה.
שאלה: שירת הים ופחד הגויים: הלא משה ובני ישראל שר את שירת הים? אז למה מסופר על פחד כל הגוים??
תשובה: אכן משה ובני ישראל הם ששרו את שירת הים, אך הם שרו על פחדם של הגוים מבנ"י לאחר שראו את הניסים שה' עשה לעמ"י כנגד המצרים. בברכת התורה, WWW.Yeshiva.org.il
שאלה: להראות כיסויי ראש בשבת: בימות החול אני מוכרת כיסויי ראש לנשים. אישה אחת שאלה אותי אם תוכל להגיע אלי ביום שבת כדי לראות את הדגמים שאני מוכרת. האם יש בכך חילול שבת או סוג של מסחר? אני מודה לכם מראש על התשובה!
תשובה: זהו מסחר שאסור בשבת.
שאלה: תולעים שנוצרו בתוך הפירות: א) תולעים המתהווים בתוך הפרי, האם הם חלק מהפרי ומותרים באכילה כל זמן שלא יצאו מהפרי? ב) ושאלה בעניני אגדה- האם התולעים הללו נבראו ביום השלישי לבריאת העולם, כמו הפירות עצמם שנבראו ביום זה?
תשובה: וברכת ד' אם תמצא אותם אשמח לראותם. מהידוע כיום אין התהוות בתוך הפרי אלא ביצים שהוטלו מבחוץ. לדעתי הם נבראו עם כל הבריות שבעולם ביום החמישי "שרץ נפש חיה". שבת בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לקחת את החוק לידיים: אם המדינה לא מטפלת ברוצחים כמו שצריך, האם מותר לאזרחים לקחת את החוק לידיים בנוגע לאותם רוצחים?
תשובה: דבר כזה אדם לא יכול לעשות בעצמו. אם כל אדם יקח את החוק לידיים זה יגרום לאנרכיה. צריך ללחוץ על הממשלה שהיא תמצה את הדין ברוצחים.
שאלה: קנייה מערבים או מיהודי מחלל שבת: מה עדיף, לקנות מיהודי שפותח את החנות בשבת או מערבי?
תשובה: אם אתה לא רוצה לקנות אצל היהודי בתור מחאה על זה שהוא פותח בשבת (למרות שזה לא איסור לקנות אצלו), תקנה אצל הערבי.
שאלה: מתחבר יותר לצד המזרחי שלי: אני אשכנזי מצד אבא, וספרדי מצד אמא. חוץ מהעובדה שיש לי חזות מזרחית, אני גם מתחבר יותר לצד המזרחי שלי, בכל הבחינות. משפחתי הייתה גרה בחו"ל כשהייתי בגיל 12 -15, ואני חזרתי לבד ארצה ללמוד בישיבה תיכונית (עד שהמשפחה חזרה כשהייתי בן 17). למדתי בישיבה עם רוב מזרחי מוחלט. גדלתי עם בני עדות המזרח, וגם התחלתי להתפלל בנוסח עדות מזרח גם בסידור. כשסיימתי תיכון, התחלתי ללמוד במכינה קדם צבאית תורנית לתקופה של שנה וחצי עד הגיוס לצה"ל, וגם שם רוב התפילות בנוסח עדות המזרח, ואני כהרגלי התפללתי בנוסח עדות מזרח גם בסידור. שירתתי 3 שנים, וגם בצבא התפללתי "עדות המזרח" והשתחררתי לפני 9 חודש. גם כיום, אבא שלי הולך איתנו למניינים ספרדיים בערב שבת מטעמי קרבת מקום, כי בית הכנסת האשכנזי היחיד באזור, רחוק מדי. יוצא שכבר 10 שנים אני מתפלל עדות מזרח בסידור. אני גם יותר מסתדר עם הדיוק של הסידורים הספרדיים, ויותר מתחבר לתפילה. אני גם הרבה יותר נהנה מתפילה ספרדית ואני לא מצליח להתחבר לתפילה אשכנזית. - מחילה. לאחרונה שמעתי שזה בעייתי להחליף נוסח. למרות שאני מכיר גם רבנים ספרדים שהשתאשכנזו לחלוטין בכל הבחינות. הייתי רוצה לדעת האם אני יכול להמשיך להתפלל עם סידור "עדות מזרח" כהרגלי. חשוב לי לציין שלאבא שלי זה לא משנה. ושפעם לא הקפדתי להתפלל ולא ללכת לבית הכנסת.ונוסח עדות המזרח, משך אותי. כיום ב"ה, אני כבר יותר מבין את משמעות וחשיבות התפילה מקפיד על 3 תפילות ביום.אני גם מגוון בין בתי כנסת במשך השבוע כגון חב"ד אשכנזי ספרדי. מטעמי זמני התפילות וה"שטיבלך" לפי לוח הזמנים שלי. אבל עדיין מתפלל כהרגלי עם סידור "עדות המזרח".אני גם אוהב לשיר במרוקאית, תוניסאית, פרסית, תימנית וכו.בקיצור, כמו שכבר ציינתי, אני מתחבר לצד המזרחי שלי. חשוב לי גם לציין שאני נוהג כמו אבי (אשכנז) בנוגע להלכה כגון קטניות, תפילין, וכו. ואין לי שום כוונה לשנות זאת, אלא עם כן הייתי מוצא היתר. אני מדבר רק על התפילה. אשמח לקבל תשובה בנושא.
תשובה: כיון שענין התפילה שייך לעבודה שבלב ואם תשנה זה עלול להפריע לרגשות הלב ולכוונה בתפילה אפשר להמשיך להתפלל בנוסח ספרדי, ובמיוחד שהוא מסודר על פי האר"י הקדוש שקבע כי הוא כולל את כל שערי התפילות שבשמיים.
שאלה: בקבוק חלבי של תינוק בסיר בשרי: מה דין פיטמת בקבוק חלבי של תינוק שהוכנסה לכלי בשרי עם מים רותחים אין ידוע אם הכלי הבשרי בן יומו? מה דין הפיטמה והכלי לפי האשכנזים והספרדים?
תשובה: הפיטמה טעונה הכשר. אם כמות המים בסיר הייתה יותר מפי 60 של נפח החומר שבפיטמה, הסיר כשר.
שאלה: מדוע שלח משה את ציפורה לבית אביה: כבוד הרב בתורה מצוין כי משה שלח את אשתו ציפורה לשבת 9 שנים חזרה בבית אביה. מדוע?
תשובה: בתורה לא מצויין שמשה שלח את ציפורה אשתו לבית אביה אלא מאחר ומוזכר שיתרו החזיר אותה למדו ח שמשה רבינו שלח אותם חזרה בכדי שלא יסבלו בעול שיעבוד מצרים (מוזכר ברש"י שמות יח, ב). בנוסף, לא כתוב כמה זמן ארך כל בעניין של המכות אולם ח אמרו שכל מכה הייתה במשך חודש. אם כן, מאז ששלח משה את ציפורה ועד שחזרה עברה כשנה בערך.
שאלה: קושי בשמירת שבת: אני בן 15 שנים ובא מבית מסורתי-חילוני (סבתות דתיות, אך ההורים מסרותיים-חילוניים והאחים חילוניים.) אני תמיד הערכתי את הדת וניסיתי להתקרב אליה מאוד. לאחרונה אחרי ששמרתי את החגים, אהבתי את הרעיון והחלטתי לנסות לשמור שבת. אני שומר שבת כבר חודשיים לבד כשכל המשפחה שלי רואה טלוויזיה ובמחשב וממש רע לי, עד כדי כך שמתחיל להיות אצלי לחץ מיום רביעי לגבי השבת. חשוב לציין שאפעם לא שמרתי שבת קודם לכן וזה קשה לי מאוד. מה אפשר לעשות? עד כמה הדלקת טלוויזיה לפני שבת צפייה בטלוויזיה עם ההורים מחשב נחשב לחילול? (מצטער על הבורות, כפי שציינתי לא באתי מבית דתי.)
תשובה: ב"ה לך. קראתי את מכתבך ומאוד התפעלתי. ניכר מאוד שאתה רוצה מאוד להתקדם, רוצה טוב, ומשתדל, ואני בטוח שאבינו שבשמים רואה את המאמצים שלך, ומאוד שמח בהם. פעמים רבות שינויים שאדם עובר, מכניסים אותו להתמודדויות שונות, ולא תמיד קל לו. חשוב לדעת שהתמודדות עם קושי, יש בה קשיים, ויחד עם זה יש בה גם התעלות. כמו הר גדול, שכשאדם עולה בו הוא מתקשה, אבל יחד עם זה הוא גם זוכה להתקדם הרבה יותר, ולהיות מסוגל לעמוד באתגרים רבים יותר, וקשים יותר. יחד עם זה חשוב לדעת, שהאדם צריך להשתדל להוריד ממנו התמודדויות, להקל מעל עצמו את הקשיים שלו, ולנסות למצוא דרכים שבהן יהיה לו יותר קל. נושא שמירת השבת, ללא ספק הינו נושא חשוב מאוד מאוד. השבת היא אחד מהדברים המרכזיים ביותר ביהדות, עד כדי כך שהיא הוגדרה כמתנה מיוחדת שנתן הקדוש ברוך הוא לעם ישראל, ורק לעם ישראל, ואם גוי רוצה לשמור על השבת, הוא מתחייב מיתה בידי שמים. השבת היא העונג הגדול ביותר שיש בעולם, כולה קדושה, כולה עונג מופלא שאין כדוגמתו בכל הדברים שבעולם, אלא שיחד עם זה חשוב מאוד לדעת, שכדי שאדם ידע לחיות את העונג הנפלא הזה של השבת, הוא צריך ללמוד להסתכל נכון על השבת, לדעת לקבל ממנה את האוצרות הנפלאים הטמונים בה, להכיר מה יש בה, ואיך לחשוף את העונג הגדול הטמון בה. לכן, בדרך כלל אני מאוד ממליץ, לאנשים שמתחילים את הדרך שלהם בהתחזקות רוחנית, להתארח אצל משפחה ששומרת שבת כמו שצריך, ולא רק שנמנעת מלעשות דברים שאסור לעשות בשבת, אלא גם חיה באופן חי וזורם את העונג הנפלא של השבת. אז אפשר לקלוט מה המשמעות האמיתית של השבת, וכמה השבת יקרה לנו ומשפיעה עלינו כל כך המון. אינני יודע אם בשלב שלך, שייך לך להתארח אצל משפחה דתית חזקה, ואם הדבר יתקבל אצל ההורים שלך, אבל זה רעיון מאוד טוב ומאוד מומלץ. אם תרצה אשמח לקשר אותך למשפחה שתוכל להתארח אצלה. כמו כן, הלימוד על הדברים שאותם אתה משתדל לעשות, נותן המון המון כוחות. על ידי הלימוד האדם זוכה לשנות את כל ההסתכלות שלו, ובמקום לראות את הדברים בתור קשיים ובתור התמודדויות עם מה שאסור, האדם מתעלה לרמה שבה הוא זוכה לראות את הטוב, וזוכה לראות כמה מה שאסור נכון וצודק, ולא פחות חשוב. פעמים רבות כשהאדם נמצא במרוץ החיים הוא לא שם לב, למוקשים שעומדים לפניו במשך הדרך. לכן חשוב מאוד להתבונן היטב, ולראות את הטוב, לחפש את הקדושה בעולם, לחפש את הכוחות שיש לנו כדי להמשיך הלאה, להמשיך ולהתקדם. אדם שבאמת חי את העונג הנפלא של השבת, לא רק שהוא כלל לא צריך את הטלויזיה, אלא יתר מכך הוא לא מבין למה אנשים משתעבדים אליו, ושקועים בו כל כך הרבה. לדעתי מאוד מאוד חשוב שיהיה לך מישהו שתוכל ללמוד איתו באופן קבוע, והוא יעזור לך להתקדם, יפתח לפניך אוצרות נפלאים של היהדות, אוצרות שמעולם לא זכית להכיר. השקע בלימוד, וזה ישנה לך את הכל. אשמח לעזור לך בכל מה שאוכל, ואנא הרגש חופשי לפנות אלי בכל בקשה ושאלה. הרב יצחק גרינבלט zahig1 gmail.com
שאלה: מתי נהיה העם היהודי: האם העם היהודי הפך לעם היהודי לאחר קבלת התורה או שהיה העם היהודי גם לפני?
תשובה: ר' יהודה הלוי מבאר בספרו "הכוזרי" שבעם ישראל טבועה סגולה מיוחדת שבזכותה הוא קרוב יותר אל הקב"ה ואף יכול להגיע לנבואה. סגולה זה עברה מבריאת העולם מאב לבנו, כאשר לא כל הבנים זכו לכך אלא רק אחד מהם ואילו השאר היו כקליפה לגרעין. החל מיעקב אבינו הסגולה עברה לכל בניו. וכפי שמבואר בתורה שלושת האבות הם אבות האומה (אף שמחלקם יצאו בנים שאינם בעלי סגולה ואינם שייכים לעם היהודי). אם כן עם ישראל החל בשלושת האבות, אולם בתחילה היינו עדיין משפחה ובמצרים נקראנו לראשונה עם (שמות א, ט). כמובן שהפיכתו של עם ישראל לעם הינה תהליך שלאורך תקופה יצא מן הכח אל הפועל, וחלק משמעותי ממהלך זה היה מתן תורה בו קיבלנו מהשמים את התורה שהיא יעודנו בעולם ויעוד כל העולם כולו.
שאלה: בדיקת בצל: הרב ענה לשאלה: איך לבדוק בצל, שצריך להפריד גלד גלד ולשטוף. רציתי לשאול, האם צריך לשטוף גלד גלד גם כשהבצל סגור לחלוטין, ואין רווחים בין הגלדים. השאלה נשאלה בהמשך לשאלה "בדיקת אורז ובצל"
תשובה: וברכת ד' גם בצל סגור יש להפריד את הגלדים ולשטוף. שבת בברכת התורה והארץ יהודה הלוי עמיחי מכון התורה והארץ כפר דרום אשקלון